

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/106

**Detailplaneeringu kooskõlastamine ja arvamuse küsimine**

**(Oru külas asuva Tähepaju katastriüksuse detailplaneering)**

Menetlemisel on Oru külas asuva Tähepaju katastriüksuse detailplaneering (Ruum ja Maastik OÜ töö nr 06/23), mis algatati Kose-Vallavalitsuse 29.08.2023 korraldusega nr 517. Teavitasime Teid detailplaneeringu algatamisest 28.09.2023 kirjadega nr 7-1.2/1610 ja 7-1.2/1611.

Vastavalt planeerimisseaduse § 133 lõikele 1 ja Vabariigi Valitsuse 17.12.2015 määrusele nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktidele 10 (tuleohutusnõuded), 12 (tervisekaitsenõuded), 14 (tegevus riigitee kaitsevööndis) esitame kõnealuse detailplaneeringu Teile kooskõlastamiseks ning arvamuse avaldamiseks.

Planeeritava ala pindala on ca 1,48 ha ning see hõlmab Tähepaju katastriüksust (katastritunnus 33801:001:1729), tagamaks nõuetekohast juurdepääsu katastriüksusele on planeeringualas lisaks Tähepaju katastriüksusele osaliselt Nurga tee katastriüksus (katastritunnus 33801:001:0385) ja tehnovõrkudega liitumise võimaldamiseks Tähepaju tee L2 katastriüksus (katastritunnus 33701:004:0546). Detailplaneeringu eesmärk on ehitusõiguse määramine elamute ja abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele.

Planeeringuga kavandatakse 5 kaksikelamu krunti ja üks tänava krunt. Planeeringu jaoks on läbi viidud liiklusmüra uuring, mille tulemusena on riigi kõrvalmaantee 11203 Kolu-Tammiku tee äärde kavandatud müraekraan.

Vastavalt Maa-ameti kitsenduste kaardile on planeeringualal on järgmised kitsendused: Harjumaa maavarade teemaplaneeringu uuringuruum, avalikult kasutatava maantee 11203 kaitsevöönd (30 m teekatte servast), elektriõhuliini kaitsevöönd (10 m), sidekaabli kaitsevöönd (1 m), veetorustiku ja kanalisatsiooni survetorustiku kaitsevööndid (2 m), geodeetilise märgi kaitsevöönd (3 m).

Palume planeering kooskõlastada või planeeringule arvamus esitada 30 päeva jooksul. Planeerimisseaduse § 133 lõike 2 kohaselt kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui seadus ei sätesta teisiti.

Detailplaneeringu projekt asub kirjale lisatud digikonteineris „Kose\_Tähepaju.asice“.

Detailplaneeringu muude dokumentidega on võimalik tutvuda <https://www.kosevald.ee/dokumendiregister> ja <https://evald.ee/kosevald/#/planeeringud/planeeringud/377> .

Küsimused ja täiendav info: Kose Vallavalitsuse majandusosakond, arhitekt Siiri Hunt, siiri.hunt@kosevald.ee, tel 54700707.

Lugupidamisega

/allkirjastatud digitaalselt/

Raul Siem

vallavanem

Lisa: Detailplaneeringu projekt digikonteineris „Kose\_Tähepaju.asice“

Siiri Hunt, siiri.hunt@kosevald.ee, tel 54700707